CELEX: 32009L0153
Language: sl
Date: 2009-11-30 00:00:00
Title: Direktiva Komisije 2009/153/ES z dne 30. novembra 2009 o spremembi Priloge I k Direktivi Sveta 91/414/EGS glede splošnega imena in čistosti hidroliziranih beljakovin kot aktivnih snovi (Besedilo velja za EGP)

1.12.2009   
            
            
               SL
            
            
               Uradni list Evropske unije
            
            
               L 314/67
            
         
      DIREKTIVA KOMISIJE 2009/153/ES
   z dne 30. novembra 2009
   o spremembi Priloge I k Direktivi Sveta 91/414/EGS glede splošnega imena in čistosti hidroliziranih beljakovin kot aktivnih snovi
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti druge alinee drugega pododstavka člena 6(1) Direktive,
   ob upoštevanju naslednjega:
   
               (1)
            
            
               Direktiva 91/414/EGS je bila spremenjena z Direktivo Komisije 2008/127/ES (2), s katero so bile vključene nekatere hidrolizirane beljakovine.
            
         
               (2)
            
            
               Država članica poročevalka je prejela dodatne informacije o hidroliziranih beljakovinah. Videti je, da hidrolizirane beljakovine lahko izvirajo iz številnih različnih organskih spojin. Zato se je primerno sklicevati na splošno ime in specifikacije čistosti, kakor je določeno v poročilu o pregledu glede hidroliziranih beljakovin.
            
         
               (3)
            
            
               Direktivo 91/414/EGS je zato treba ustrezno spremeniti.
            
         
               (4)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Priloga I k Direktivi 91/414/EGS se spremeni v skladu s Prilogo k tej direktivi.
   Člen 2
   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 28. februarja 2010. Komisiji takoj sporočijo besedila navedenih predpisov in korelacijsko tabelo med navedenimi predpisi in to direktivo.
   Navedene predpise uporabljajo od 1. marca 2010.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
   Člen 3
   Ta direktiva začne veljati dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 30. novembra 2009
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 230, 19.8.1991, str. 1.
   
      (2)  UL L 344, 20.12.2008, str. 89.
   
      PRILOGA
      V Prilogi I k Direktivi 91/414/EGS se vrstica št. 240 nadomesti z naslednjim:
      
         
                     Št.
                  
                  
                     Splošno ime, identifikacijske številke
                  
                  
                     Ime po IUPAC
                  
                  
                     Čistost (1)
                     
                  
                  
                     Začetek veljavnosti
                  
                  
                     Potek veljavnosti
                  
                  
                     Posebne določbe
                  
               
                     „240
                  
                  
                     Hidrolizirane beljakovine
                     št. CAS: ni dodeljena
                     št. CIPAC: ni dodeljena
                  
                  
                     Ni na voljo
                  
                  
                     Poročilo o pregledu (SANCO/2615/2008)
                  
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot atraktant. Hidrolizirane beljakovine živalskega izvora morajo biti v skladu z Uredbo (ES) št. 1774/2002.
                     DEL B
                     Za izvajanje enotnih načel iz Priloge VI se upoštevajo sklepi poročila o pregledu za hidrolizirane beljakovine (SANCO/2615/2008) ter zlasti dodatkov I in II h končni različici poročila, ki jo je pripravil Stalni odbor za prehranjevalno verigo in zdravje živali.
                     Pogoji uporabe po potrebi vključujejo ukrepe za zmanjšanje tveganja.“
                  
               
      
         (1)  Več podrobnosti o aktivnih snoveh in njihovih lastnostih je v poročilu o pregledu.